ai4bharat/Pralekha huggingface dataset:
ఆయుష్
హోమియోపతి ప్రాక్టీషనర్ల టెలిమెడిసిన్ మార్గదర్శకాలకు సర్కారు ఆమోదం
ప్రపంచ హోమియోపతి దినోత్సవం పురస్కరించుకొని అంతర్జాతీయ వెబ్నార్ను ప్రారంభించిన ఆయుష్ శాఖ మంత్రి శ్రీపాద్ నాయక్
ప్రపంచ హోమియోపతి దినోత్సవాన్ని పురస్కరించుకొని ఆయుష్ మంత్రిత్వ శాఖ ఆధ్వర్యంలోని 'సెంట్రల్ కౌన్సిల్ ఫర్ రీసెర్చ్ ఇన్ హోమియోపతి'  అంతర్జాతీయ వెబ్నార్ నిర్వహించింది. హోమియోపతి విధాన వ్యవస్థాపకుడిగా పేరుగాంచిన డాక్టర్ శామ్యూల్ హనీమాన్ 265వ జయంతి పురస్కరించుకుని ఈ సమావేశాన్ని నిర్వహించారు. డిజిటల్ వేదికపై లైవ్ స్ర్టీమింగ్గా నిర్వహించిన ఈ వెబ్నార్లో వేలాది మంది పాల్గొన్నారు. ఆయుష్ శాఖ మంత్రి  శ్రీపాద్ యెస్సో నాయక్ ఈ కార్యక్రమంలో ప్రారంభ ప్రసంగం చేశారు. ఈ సందర్భంగా మంత్రి మాట్లాడుతూ హోమియోపతిక్ ప్రాక్టీషనర్లకూ టెలిమెడిసిన్ మార్గదర్శకాలకు సర్కారు ఆమోదం తెలిపినట్టుగా ప్రకటించారు. కరోనాపై పోరుకు అవసరమైతే కోవిడ్-19 టాస్క్ఫోర్స్తో ఆయుష్ శ్రామిక శక్తిని జతకూర్చాల్సిన అవసరం ఎంతైఆ ఉందని ఆయన నొక్కి చెప్పారు. ఈ కార్యక్రమంలో పాల్గొన్న వారికి ఆయుష్ మంత్రిత్వ శాఖ కార్యదర్శి రాజేష్ కోటేచా హోమియోపతి దినోత్సవం సందర్భంగా తన శుభాకాంక్షలు తెలిపారు. గ్రీస్లోని ఇంటర్నేషనల్ అకాడమీ ఆఫ్ క్లాసికల్ హోమియోపతి డైరెక్టర్ ప్రొఫెసర్  జార్జ్ విథౌల్కాస్, సీసీఆర్హెచ్ డీజీ డాక్టర్ అనిల్ ఖురానా, ఢిల్లీ ప్రభుత్వంలోని ఆయుష్ విభాగం హోమియోపతి విభాగం డైరెక్టర్ డాక్టర్ ఆర్కె మంచంద, కోల్కతాలోని ఎన్ఐహెచ్ డైరెక్టర్ డాక్టర్ సుబాష్ సింగ్, ఆయుష్ మంత్రిత్వ శాఖ డైరెక్టర్ డాక్టర్ ఎస్ఆర్కే విద్యార్థి, భారత్ నుంచి డాక్టర్ వి కె.గుప్తా, బ్రిటన్కు చెందిన డాక్టర్ రాబర్ట్ వాన్ హసేలెన్, హాంకాంగ్కు చెందిన ప్రొఫెసర్ ఆరోన్తో తదితరులు ఈ కార్యక్రమంలో ప్రధాన వక్తలుగా పాల్గొన్నారు. కోవిడ్-19ను కట్టడి చేసేలా హోమియోపతిలో గల సంభావ్యత గురించి వక్తలు ఈ కార్యక్రమంలో మాట్లాడారు. కోవిడ్ రోగులకు ప్రామాణిక సంరక్షణతో పాటు సహాయకంగా హోమియోపతి వాడకం గురించి కూడా ఈ కార్యక్రమంలో డాక్టర్లు తమ అభిప్రాయాలను పంచుకున్నారు.
(
ప్రధాన మంత్రి కార్యాలయం
జన్మదిన శుభాకాంక్షలుతెలిపినందుకు గాను రాష్ట్రపతి కి, ఉప రాష్ట్రపతి కి, ఇతర ప్రపంచ నేతల కు కృతజ్ఞత లు వ్యక్తం చేసిన ప్రధానమంత్రి
జన్మదిన శుభాకాంక్షలు తెలిపినందుకు గాను రాష్ట్రపతి కి, ఉప రాష్ట్రపతి కి, ఇతర ప్రపంచ నేతల కు ప్రధాన మంత్రి శ్రీ నరేంద్ర మోదీ కృతజ్ఞత లు వ్యక్తం చేశారు.
రాష్ట్రపతి కి ఇచ్చిన జవాబు లో, ‘‘మాననీయ రాష్ట్రపతి మహోదయ్, మీ అమూల్యమైనటువంటి శుభకామన సందేశానికి గాను హృదయపూర్వక కృతజ్ఞత లు.’’ అని ప్రధాన మంత్రి పేర్కొన్నారు.
ఉప రాష్ట్రపతి కి ఇచ్చిన ఒక సమాధానం లో ‘‘ఆలోచనపూర్వక శుభాకాంక్షల కు గాను ఉప రాష్ట్రపతి శ్రీ ఎమ్. వెంకయ్య నాయుడు గారికి ధన్యవాదాలు.’’ అని ప్రధాన మంత్రి పేర్కొన్నారు.
శ్రీ లంక అధ్యక్షుడు కు ఇచ్చిన ప్రత్యుత్తరం లో ‘‘శుభాకాంక్షలు తెలిపినందుకు అధ్యక్షుడు శ్రీ గోటబాయా ఆర్ కు ఇవే ధన్యవాదాలు.’’ అని ప్రధాన మంత్రి పేర్కొన్నారు.
నేపాల్ ప్రధాని కి ఇచ్చిన ఒక జవాబు లో ‘‘ నేను మీ శుభాకాంక్షల కు గాను ధన్యవాదాలు తెలియజేయాలనుకొంటున్నాను ప్రధాని శ్రీ శేర్ బహాదుర్ దేవు బా గారు.’’ అని ప్రధాన మంత్రి పేర్కొన్నారు.
‘‘శుభాకాంక్ష లు తెలియజేసినందుకు నా మిత్రుడు, ప్రధాని శ్రీ రాజపక్షే కు ధన్యవాదాలు.’’ అని శ్రీ లంక ప్రధాని కి ఇచ్చిన ఒక జవాబు లో ప్రధాన మంత్రి పేర్కొన్నారు.
డొమినికా ప్రధాని కి ఇచ్చిన ఒక జాబు లో ‘‘మీ ప్రేమపూర్వకమైన శుభాకాంక్షల కు గాను కృతజ్ఞుడి ని ప్రధాని శ్రీ రూజ్ వెల్ట్ స్కెరిట్ గారు.’’ అని ప్రధాన మంత్రి పేర్కొన్నారు.
నేపాల్ పూర్వ ప్రధాని కి ఇచ్చిన జవాబు లో ‘‘ధన్యవాదాలు శ్రీ కె.పి. శర్మ ఓలీ గారు’’ అని ప్రధాన మంత్రి పేర్కొన్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
“అసైన్మెంట్ ఆఫ్ స్పెక్ట్రమ్ ఇన్ ఇ & వి బ్యాండ్స్, అండ్ స్పెక్ట్రమ్ ఫర్ మైక్రోవేవ్ యాక్సెస్  & మైక్రోవేవ్ బ్యాక్బోన్ "పై సంప్రదింపుల పత్రం విడుదల చేసిన ట్రాయ్
'టెలికాం రెగ్యులేటరీ అథారిటీ ఆఫ్ ఇండియా' , “అసైన్మెంట్ ఆఫ్ స్పెక్ట్రమ్ ఇన్ ఇ & వి బ్యాండ్స్, అండ్ స్పెక్ట్రమ్ ఫర్ మైక్రోవేవ్ యాక్సెస్  & మైక్రోవేవ్ బ్యాక్బోన్ "పై సంప్రదింపుల పత్రాన్ని ఈ రోజు విడుదల చేసింది.
టెలీకమ్యూనికేషన్స్ విభాగం , 12.08.2022న ట్రాయ్కి ఒక లేఖ పంపింది. ట్రాయ్ చట్టం, 2000 ద్వారా సవరించిన ట్రాయ్ చట్టం 1997లోని 11 నిబంధనల ప్రకారం సిఫార్సులు అందించాలని ఆ లేఖలో ట్రాయ్కి సూచించింది:
- భౌగోళిక లేదా ఉపగ్రహ ఆధారిత టెలికాం నెట్వర్కుల ఏర్పాటు కోసం ఇ బ్యాండ్ స్పెక్ట్రమ్ వేలం కోసం వర్తించే రిజర్వ్ ధర, బ్యాండ్ ప్రణాళిక, బ్లాక్ పరిమాణం, స్పెక్ట్రమ్ పరిమాణం, కేటాయింపు వ్యవధి, సేవలు/వినియోగాల పరిధి, స్పెక్ట్రమ్ విలువ, చెల్లింపు నిబంధనలు, అర్హత స్థితి, వేలం వేసే పద్ధతి, ఇతర అనుబంధ పరిస్థితులు
- భౌగోళిక లేదా ఉపగ్రహ ఆధారిత టెలికాం నెట్వర్కుల ఏర్పాటు కోసం వి బ్యాండ్ స్పెక్ట్రమ్ వేలం కోసం వర్తించే రిజర్వ్ ధర, బ్యాండ్ ప్రణాళిక, బ్లాక్ పరిమాణం, స్పెక్ట్రమ్ పరిమాణం, అసైన్మెంట్ వ్యవధి, సేవలు/వినియోగాల పరిధి, స్పెక్ట్రమ్ విలువ, చెల్లింపు నిబంధనలు, అర్హత స్థితి, వేలం వేసే పద్ధతి, ఇతర అనుబంధ పరిస్థితులు
- ఇ &వి బ్యాండ్లలో వాణిజ్యేతర/సొంత/పరిమిత పరిధి వినియోగం కోసం కేటాయించాల్సిన స్పెక్ట్రమ్ పరిమాణం; వేలం సాధ్యపడని చోట కేటాయింపు పద్ధతి, ధర నిర్ణయం
- పాక్షికంగా లేదా పూర్తి వి-బ్యాండ్లో భౌగోళిక లేదా ఉపగ్రహ ఆధారిత టెలికాం నెట్వర్కు ఏర్పాటు కోసం సాంకేతిక ప్రమాణాలు సహా, టెలికాం సేవల ప్రదాతల ద్వారా వేలం-పొందిన స్పెక్ట్రమ్ వినియోగానికి సమాంతరంగా అనుమతి మినహాయింపు ప్రాతిపదికన తక్కువ శక్తి, అంతర్గత, 'వినియోగదారు పరికరం నుంచి వినియోగదారు పరికరం' వినియోగాన్ని అనుమతించే సాధ్యత
- భౌగోళిక లేదా ఉపగ్రహ ఆధారిత టెలికాం నెట్వర్కుల స్థాపన కోసం, అలాగే వాణిజ్యేతర/సొంత/పరిమిత పరిధి వినియోగం కోసం 6/ 7/ 13/ 15/ 18/ 21 గిగాహెడ్జ్ బ్యాండ్లలో ఎండబ్ల్యూఏ, ఎండబ్ల్యూబీ ఆర్ఎఫ్ క్యారియర్ల కేటాయింపు పద్ధతి, పరిమాణం, ధరలపై తాజా సిఫార్సు;
- తాజా ఐటీయూ-ఆర్ రేడియో నిబంధనల్లోని సంబంధిత నిబంధనల్లో పేర్కొన్న నియంత్రణ/సాంకేతికత అవసరాలు సహా ఈ ఫ్రీక్వెన్సీ బ్యాండ్లలో  నుంచి  వరకు పేర్కొన్న విధంగా అవసరమైన ఇతర సిఫార్సులు అందించండి.
“అసైన్మెంట్ ఆఫ్ స్పెక్ట్రమ్ ఇన్ ఇ & వి బ్యాండ్స్, అండ్ స్పెక్ట్రమ్ ఫర్ మైక్రోవేవ్ యాక్సెస్  & మైక్రోవేవ్ బ్యాక్బోన్ "పై సంప్రదింపుల పత్రాన్ని తన వెబ్సైట్లో  ఉంచిన ట్రాయ్,
దీనికి సంబంధించి వాటాదార్ల నుంచి అభిప్రాయాలు కోరింది. ఈ సంప్రదింపు పత్రంలో, వాటాదార్ల నుంచి అభిప్రాయాలు/సూచనల కోసం నిర్దిష్ట అంశాలను పేర్కొన్నారు. సంప్రదింపు పత్రంలో పేర్కొన్న అంశాలపై రాతపూర్వక వ్యాఖ్యలను 25 అక్టోబర్ 2023 లోపు, ప్రతివ్యాఖ్యలను 8 నవంబర్ 2023 నాటికి పంపాలి.
వ్యాఖ్యలు/ప్రతివ్యాఖ్యలను ఎలక్ట్రానిక్ రూపంలో advmn@trai.gov.in ఈ-మెయిల్ ఐడీకి పంపవచ్చు. మరింత స్పష్టత/సమాచారం కోసం శ్రీ అఖిలేష్ కుమార్ త్రివేది, సలహాదారు , ట్రాయ్ని +91-11-23210481 టెలిఫోన్ నంబర్లో సంప్రదించవచ్చు.
ప్రధాన మంత్రి కార్యాలయం
భారతదేశం జి20 అధ్యక్షపదవీకాలాన్ని మొదలుపెట్టడం తో ఒక బ్లాగ్ ను లిఖించినప్రధాన మంత్రి
‘‘భారతదేశంజి20 కి అధ్యక్ష పదవి ని నిర్వహించే కాలాన్ని స్వస్థపరచేటటువంటి, సద్భావన కు, ఇంకా ఆశ కు పెద్దపీట వేసేటటువంటి కాలంగా మలచడం కోసం మనమంతా ఒక్కటై కృషి చేద్దాం’’
భారతదేశం ఈ రోజు న జి20 కూటమి కి అధ్యక్ష స్థానాన్ని స్వీకరిస్తున్న తరుణం లో ఈ మహత్తరమైన సందర్భాన్ని గురించి ప్రధాన మంత్రి శ్రీ నరేంద్ర మోదీ తన అంతరంగాన్ని వెల్లడించడానికి ఒక బ్లాగు ను వ్రాశారు.
ప్రధాన మంత్రి కార్యాలయం  ఒక ట్వీట్ లో -
‘‘భారతదేశం జి20 అధ్యక్ష బాధ్యత ను స్వీకరిస్తున్న సందర్భం లో ప్రధాన మంత్రి @nare ndramodi అంతర్ దృష్టి భరితమైనటువంటి ఒక బ్లాగు ను వ్రాశారు.’’
‘‘సమగ్ర మానవాళి కి ఉపయోగకరం గా ఉండే దిశ లో భారతదేశం యొక్క జి20 అధ్యక్షత కృషి చేయగలదు.’’
‘‘ఒకే భూమి, ఒకే కుటుంబం, ఒకటే భవిష్యత్తు.’’
‘‘ప్రపంచం ప్రస్తుతం ఎదుర్కొంటున్నటువంటి అతిపెద్ద సవాళ్ళ కు పరిష్కారాల ను అన్వేషించడం అనేది కలసికట్టుగా కార్యాచరణ కు పూనుకోవడం ద్వారా మాత్రమే సాధ్యమవుతుంది.’’
‘‘ప్రపంచాని కి ఒక లఘు రూపం గా భారతదేశం ఉంది.’’
‘‘సామూహికం గా నిర్ణయాల ను తీసుకొనేటటువంటి అతి ప్రాచీనమైన సంప్రదాయాల ను అనుసరించడం ద్వారా ప్రజాస్వామ్యం యొక్క మౌలికమైన డిఎన్ఎ కు తన వంతు తోడ్పాటు ను భారతదేశం అందిస్తున్నది.’’
‘‘పౌరుల సంక్షేమం కోసం సాంకేతిక విజ్ఞానం యొక్క అండదండల ను ఉపయోగించుకోవడం జరుగుతోంది.’’
‘‘మన ప్రాథమ్యాలు మనకు ఉన్నటువంటి ‘ఒకే భూమి’ ని నివాసయోగ్యం గా మలచడం పైన, మన ‘ఒకే పరివారం’ లో సద్భావన ను ఏర్పరచడంపైన మరియు మన కు ఉన్న ‘ఒకటే భవిష్యత్తు’ పట్ల ఆశ ను రేకెత్తించడం పైన శ్రద్ధ వహించనున్నాయి.’’
‘‘భారతదేశం యొక్క జి20 కార్యక్రమాల పట్టిక అన్ని వర్గాల ను కలుపుకొని పోయేది గాను, ఆకాంక్షల తో నిండి ఉండేది గాను, చేతలు ప్రధానమైనది గాను మరియు నిర్ణయాత్మకం గాను ఉండబోతోంది.’’
ప్రధాన మంత్రి సైతం @narendramodi నుండి కొన్ని వివరాల ను వెల్లడించారు; అలాగే జి20 దేశాల నేతల కు తన అభిప్రాయాల ను వ్యక్తం చేశారు.
ఆయన అనేక ట్వీట్ లలో ఈ కింది విధం గా పేర్కొన్నారు:
ఈ రోజు న ఎప్పుడైతే భారతదేశం జి20 అధ్యక్ష స్థానాన్ని అలంకరిస్తోందో, ఈ సందర్భం లో రాబోయే సంవత్సరం లో ఏ విధం గా అయితే ప్రపంచ హితం వృద్ధి కోసం ఒక సమ్మిళితమైన, ఆకాంక్షభరితమైన, కార్యాచరణ ప్రధానమైన మరియు నిర్ణయాత్మకమైన కార్యక్రమాల ను ఆచరించాలనుకొంటున్నాము అనే అంశాల పై కొన్ని ఆలోచనల ను మేం అక్షర బద్ధం చేస్తున్నాం. #G20India
@JoeBiden @planalto
నేను దృఢం గా నమ్మేది ఏమిటి అంటే, యావత్తు మానవాళి ప్రయోజనార్థం మనస్తత్వ పరం గా ఒక మౌలికమైన పరివర్తన ను తీసుకు వచ్చే విధం గా ఒక ఉత్ప్రేరకం వలె పని చేయడానికి అతి చక్కటి కాలం ఇది అని నేను నమ్ముతున్నాను. #G20India
ఏకత్వాన్ని గురించి చాటిచెబుతున్న మన ఆధ్యాత్మిక సంప్రదాయాల నుండి ప్రేరణ ను పొంది, ప్రపంచానికి ఎదురవుతున్న సవాళ్ళ ను పరిష్కరించడానికి కలసికట్టుగా శ్రమించవలసిన తరుణం ఆసన్నమైంది. #G20India
బ్లాగ్ యొక్క పాఠాన్ని ఇక్కడ చదువగలరు:
https://pib.gov.in/PressReleseDetail.aspx?PRID=1880141
ప్రధాన మంత్రి కార్యాలయం
మహారాష్ట్ర వ్యవస్థాపక దినోత్సవం నేపథ్యంలో ప్రజలకు ప్రధాని శుభాకాంక్షలు
మహారాష్ట్ర వ్యవస్థాపన దినోత్సవం సందర్భంగా ప్రధానమంత్రి శ్రీ నరేంద్ర మోదీ ఆ రాష్ట్ర ప్రజలకు శుభాకాంక్షలు తెలపడంతోపాటు వారి సౌభాగ్యం కోసం ప్రార్థిస్తున్నట్లు పేర్కొన్నారు.
ఈ మేరకు ఒక ట్వీట్ ద్వారా ఇచ్చిన సందేశంలో:
“మహారాష్ట్ర వ్యవస్థాపక దినోత్సవం సందర్భంగా రాష్ట్ర ప్రజలకు శుభాకాంక్షలు. దేశ ప్రగతి కోసం ఈ రాష్ట్రం ఎంతో అద్భుతంగా కృషి చేసింది. రాష్ట్ర ప్రజలు విభిన్న రంగాల్లో విశేషంగా రాణిస్తున్నారు. ఈ నేపథ్యంలో మహారాష్ట్ర ప్రజల సౌభాగ్యం కోసం నేను ప్రార్థిస్తున్నాను” అని ప్రధాని పేర్కొన్నారు.
జల శక్తి మంత్రిత్వ శాఖ
దాదాపు 60% గృహాలకు పంపునీటి కనెక్షన్లు
దేశంలోని డైనమిక్  భూగర్భ జల వనరులను కాలానుగుణంగా కేంద్ర భూగర్భ జలాల బోర్డు , రాష్ట్ర ప్రభుత్వాలు సంయుక్తంగా మదింపు చేస్తున్నారు.దేశంలోని మొత్తం 6,965 యూనిట్లు / ఫిర్కాలను 2020లో చేసిన మదింపు ప్రకారం 15 రాష్ట్రాలు/ కేంద్రపాలిత ప్రాంతాలలోని 1114 యూనిట్లను అతి వినియోగం  చేసినట్టుగా వర్గీకరించారు. ఇక్కడ వార్షిక భూగర్భ జలాల వెలికితీత అన్నది వార్షిక వెలికితీయదగ్గ భూగర్భ జల వనరుల కన్నా ఎక్కువగా ఉంది. మొత్తం దేశంలో  అతిగా వినియోగించినట్టుగా మదింపు చేసిన యూనిట్లు సహా భూగర్భ జల వనరులకు సంబంధించిన సంపూర్ణ సమాచారం బహిరంగ డొమైన్లో ఉంది. దానిని http://cgwb.gov.in/documents/2021-08-02-GWRA_India_2020.pdf అన్న లింక్ ద్వారా చూడవచ్చు.
దేశంలోని ప్రతి గ్రామీణ ఆవాసానికి కచ్ఛితంగా పంపునీటి కనెక్షన్ ద్వారా మంచినీరు అందుబాటులోకి తీసుకువచ్చేందుకు, ఆగస్టు 2019 నుంచి రాష్ట్రాల భాగస్వామ్యంతో భారత ప్రభుత్వం జల జీవన్ మిషన్ను  - హర్ఘర్ జల్ను అమలు చేస్తోంది.
జలజీవన్ మిషన్ను ఆగస్టు 2019లో ప్రకటించిన సమయంలో 3.23 కోట్ల గ్రామీణ ఆవాసాలకు పంపునీటి కనెక్షన్లు ఉన్నాయని గణాంకాలు పేర్కొన్నారు. ఇప్పటి వరకు, అంటే 29.03.2023 నాటికి రాష్ట్రాలు/ కేంద్రపాలిత ప్రాంతాలు నివేదించిన సమాచారం మేరకు జెజెఎం కింద గత మూడున్నరేళ్ళలో అదనంగా 8.63 కోట్ల గ్రామీణ ఆవాసాలకు పంపు నీటి కనెక్షన్లను అందించడం జరిగింది. కనుక, 29.03.2023 నాటికి దేశంలోని మొత్తం 19.43 కోట్ల గ్రామీణ ఆవాసాలలో దాదాపు 11.59 కోట్ల  ఆవాసాలకు పంపుద్వారా వారి ఇంటికి నీటి సరఫరా జరుగుతోంది. రాష్ట్ర/ కేంద్రపాలిత ప్రాంతాల వారీగా, సంవత్సరాల వారీగా వివరాలను జతపరచడమైంది.
ఈ సమాచారాన్ని జలశక్తి మంత్రిత్వ శాఖ సహాయమంత్రి శ్రీ ప్రహ్లాద్ సింగ్ పటేల్ సోమవారం రాజ్యసభకు ఇచ్చిన లిఖితపూర్వక సమాధానంలో తెలియచేశారు.
ఆరోగ్య, కుటుంబ సంక్షేమ మంత్రిత్వ శాఖ
అటల్ ఇన్నోవేషన్ మిషన్- ప్రైమ్ ప్లేబుక్ & స్టార్ట్-అప్ షోకేస్ను ప్రారంభించిన కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్
నేటి ఆవిష్కరణలే భవిష్యత్తు జీవనశైలి: డాక్టర్ భారతి ప్రవీణ్ పవార్
భారతదేశాన్ని ప్రపంచ ఆవిష్కరణ ఆర్థిక వ్యవస్థగా మార్చడానికి భారత ప్రభుత్వం కట్టుబడి ఉంది: డాక్టర్ భారతి ప్రవీణ్ పవార్
న్యూ ఢిల్లీలోని డాక్టర్ అంబేద్కర్ ఇంటర్నేషనల్ సెంటర్లో కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్, అటల్ ఇన్నోవేషన్ మిషన్- ప్రైమ్  ప్లేబుక్ & స్టార్ట్-అప్ షోకేస్ను ఈ రోజు ప్రారంభించారు.
ఈ సందర్భంగా కేంద్ర సహాయ మంత్రి మాట్లాడుతూ, "భారత ప్రభుత్వం "అవుట్-ఆఫ్-ది-బాక్స్ థింకింగ్" ను గుర్తించి, ఆరోగ్యం మరియు వైద్య సాంకేతిక రంగాలను ప్రోత్సహించే మేక్-ఇన్-ఇండియా కార్యక్రమాన్ని ప్రారంభించిందని తెలిపారు. "రాబోయే దశాబ్దంలో, భారత్ వైద్య పరికరాలు, డయాగ్నోస్టిక్స్, ప్రొటీన్-ఆధారిత బయాలాజిక్స్, సాంప్రదాయ ఔషధం మొదలైన వాటితో సహా ఆరోగ్య సంరక్షణ ఉత్పత్తుల యొక్క ప్రధాన ఎగుమతిదారుగా మారడానికి సిద్ధంగా ఉంది. మనం పరిశోధన-ఆధారిత ఆవిష్కరణలు మరియు సంపద సృష్టి యొక్క స్థిరమైన సర్కిల్ను సృష్టించాలంటే, మనం సాంకేతిక వాణిజ్యీకరణలో నైపుణ్యం సాధించాలి. ఈ సందర్భంలో, AIM PRIME  ప్రోగ్రామ్ అన్ని క్లిష్టమైన రంగాలలో బలమైన దేశీయ తయారీ సామర్థ్యాలను సృష్టించడానికి ఒక ముఖ్యమైన ప్రయోజనాన్ని అందిస్తుందని తెలిపారు.
ఈ ప్రయత్నానికి నీతి ఆయోగ్ను డాక్టర్ భారతి ప్రవీణ్ పవార్ అభినందించారు. నేటి ఆవిష్కరణలే భవిష్యత్తు జీవనశైలి అని పేర్కొన్నారు. "పురాతన కాలం నుండి మనం ఎల్లప్పుడూ మన విధానంలో వినూత్నంగా ఉన్నాము. భారతదేశం ప్రపంచానికి ఆయుర్వేదం, యోగా మరియు సున్నా భావనను అందించింది. ప్రపంచవ్యాప్తంగా ఆవిష్కరణలను రూపొందించడంలో భారత్ క్రియాశీలక పాత్ర పోషించింది" అని ఆమె అన్నారు.
మంత్రి మాట్లాడుతూ “గౌరవ ప్రధానమంత్రి భారతదేశం కోసం నూతన సృజన కోసం పిలుపునిచ్చారు. ఆయన దూరదృష్టి గల నాయకత్వంలో ఈ కార్యక్రమం ప్రారంభించబడిందన్నారు. ఇది 9 నెలల వ్యవధిలో శిక్షణ మరియు మార్గదర్శకత్వం ద్వారా విజ్ఞానశాస్త్ర-ఆధారిత లోతైన- సాంకేతికత ఆలోచనలను మార్కెట్కు ప్రచారం చేస్తుందన్నారు. భారతదేశాన్ని ప్రముఖ ప్రపంచ ఆవిష్కరణ ఆర్థిక వ్యవస్థగా మార్చడానికి ప్రభుత్వం కట్టుబడి ఉంది అని అమె తెలిపారు. .
ముఖ్యంగా కోవిడ్ మహమ్మారి సమయంలో దేశం యొక్క ఇన్నోవేషన్ ఎకోసిస్టమ్ యొక్క పురోగతిని గమనించిన డాక్టర్ భారతి ప్రవీణ్ పవార్, గ్లోబల్ ఇన్నోవేషన్ మెట్రిక్లలో భారతదేశం నిరంతరం అభివృద్ధి చెందుతోందని అన్నారు. "మహమ్మారి సమయంలో హెల్త్కేర్ ప్రధాన పాత్ర పోషించినప్పుడు, స్టార్టప్లు సందర్భానుసారంగా పెరగడం మరియు డయాగ్నోస్టిక్స్, పిపిఇలు, వెంటిలేటర్లు మరియు చివరి మైలు వ్యాక్సిన్ డెలివరీలో ముఖ్యమైన సహకారాన్ని అందించడం చూశాం. ఇది భారతీయ ఆరోగ్య సంరక్షణ రంగ సమస్యలను పరిష్కరించడంలో భారతీయ స్టార్టప్ల సామర్థ్యాన్ని ప్రదర్శించింది."
"ప్రతి విజయవంతమైన ఆవిష్కరణకు ప్రేరణ అనేది ఉత్ప్రేరక పదార్ధం" అని ఆమె పరిశోధకులను ఉద్బోధించారు. పౌరులకు ప్రయోజనం చేకూర్చే పరిశోధన, అభివృద్ధి మరియు సాంకేతికతను దేశంలో అభివృద్ధి చేయడానికి ప్రతి ప్రయత్నం చేయాలని వారిని కోరారు.
నీతి ఆయోగ్ వైస్ చైర్మన్ డాక్టర్ సుమన్ బెరీ, నీతి ఆయోగ్ సభ్యుడు డాక్టర్ వి కె పాల్, నీతి ఆయోగ్ సిఇఒ శ్రీ అమితాబ్ కాంత్, భారత ప్రభుత్వ ప్రధాన శాస్త్రీయ సలహాదారు డాక్టర్ అజయ్ సూద్, మిషన్ డైరెక్టర్ డాక్టర్ చింతన్ వైష్ణవ్, అటల్ ఇన్నోవేషన్ మిషన్, నీతి ఆయోగ్ కూడా ప్రారంభోత్సవ కార్యక్రమంలో పాల్గొన్నారు.
మంత్రిమండలి
ఐసిటి& ఇ రంగంలో పరస్పర సహకారానికి భారతదేశం, బెల్జియమ్ ల మధ్య ఎంఒయు కు ఆమోదం తెలిపిన మంత్రివర్గం
ఇన్ఫర్మేషన్ కమ్యూనికేషన్ టెక్నాలజీ మరియు ఎలక్ట్రానిక్స్  రంగంలో పరస్పర సహకారానికి భారతదేశం, బెల్జియమ్ ల మధ్య కుదిరిన అవగాహనపూర్వక ఒప్పందాన్ని  గురించి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం దృష్టికి తీసుకురావడమైంది. ఉభయ దేశాల మధ్య ఎంఒయుపై 2017 నవంబర్ 7 వ తేదీన బెల్జియమ్ రాజు ఫిలిప్ భారతదేశంలో ఆధికారిక పర్యటనకు వచ్చిన సందర్భంగా సంతకాలయ్యాయి.
ఇన్ఫర్మేషన్ కమ్యూనికేషన్ టెక్నాలజీ, ఎలక్ట్రానిక్, డిజిటల్ అజెండా టెక్నాలజీ, ఐసిటి & ఇ తయారీ మరియు సేవల రంగంపై ప్రత్యేక దృష్టితో పరిశోధన, ఇ-గవర్నెన్స్,ఇ-పబ్లిక్ సర్వీస్ డెలివరి, సదస్సులలో పాల్గొనడం, అధ్యయనాత్మక యాత్రలు, సైబర్ సెక్యూరిటీ, డాటా అడెక్వసీలకు సంబంధించిన అంశాల పరిష్కారం, విపణి అనుసంధానం, వాణిజ్యం, సేవలకు సంబంధించి అత్యుత్తమ విధానాలను ఒకరికొకరు ఇచ్చి పుచ్చుకొనేందుకు ఈ ఎంఒయును ఉద్దేశించారు.
పూర్వరంగం:
ఐసిటి రంగంలో పరస్పర సహకారాన్ని వృద్ధిపరచుకొనేందుకు ఎలక్ట్రానిక్స్, ఇన్ఫర్మేషన్ టెక్నాలజీ మంత్రిత్వ శాఖ  పలు దేశాలతో కలిసి పనిచేస్తోంది. ప్రస్తుత విజ్ఞానదాయక శకంలో ఆర్థికాభివృద్ధి సాధన, దేశ సామాజికాభివృద్ది, ఇతర ఆర్థిక పార్శ్వాలలో ఐసిటి కీలక పాత్ర వహిస్తుంది. ఐసిటి రంగంలో సన్నిహిత సహకారానికి, సమాచారాన్ని ఇచ్చి పుచ్చుకొనేందుకు వివిధ దేశాలకు చెందిన సంస్థలతో ఎంఒయు లు/ఒప్పందాలు కుదుర్చుకొంది. ప్రత్యేకించి ప్రభుత్వం ప్రారంభించిన ‘‘డిజిటల్ ఇండియా’’, ‘మేక్ ఇన్ ఇండియా’ తదితర కార్యక్రమాల నేపథ్యంలో ఈ సహకారాన్ని మరింతగా విస్తృతపరచేందుకు ఈ చర్యలు తీసుకొన్నారు. అలాగే వ్యాపార అవకాశాలను పెంపొందించుకోవడం, సాంకేతిక విజ్ఞాన రంగంలో పెట్టుబడులను ఆకర్షించడం ఇందులో ముఖ్యోద్దేశం.
భారతదేశం, బెల్జియమ్ ల మధ్య సన్నిహిత స్నేహ సంబంధాలు ఉన్నాయి. యూరోపియన్ యూనియన్లో బెల్జియమ్ కు భారతదేశం రెండో అతి పెద్ద వాణిజ్య భాగస్వామిగా ఉంది. కమ్యూనికేషన్ టెక్నాలజీ రంగం ప్రత్యేకించి ఇ-గవర్నెన్స్, ఎలక్ట్రానిక్ ఐడి కార్డులు, టాక్స్ ఆన్ వెబ్ తదితర రంగాలలో బెల్జియమ్కు నైపుణ్యం ఉంది. 2016 మార్చిలో ప్రధాన మంత్రి యూరోపియన్ యూనియన్ శిఖరాగ్ర సమావేశం సందర్భంగా బ్రసల్జ్ కు వెళ్లి బెల్జియమ్ తో ద్వైపాక్షిక చర్చలు జరిపిన సందర్భంగా ఐటి, ఎలక్ట్రానిక్స్ రంగంలో భారతదేశం, బెల్జియమ్ ల మధ్య అవగాహనపూర్వక ఒప్పందాన్ని కుదుర్చుకొనేందుకు ప్రతిపాదించడం జరిగింది. ఆ తరువాత 2017 ఫిబ్రవరి 7 వ తేదీన ఎలక్ట్రానిక్స్, ఇన్ఫర్మేషన్ టెక్నాలజీ  శాఖ మంత్రి న్యూ ఢిల్లీ లో బెల్జియమ్ ఉప ప్రధాని, అభివృద్ధి సహకార శాఖ, డిజిటల్ అజెండా, టెలికం, పోస్టల్ సర్వీసెస్ శాఖల మంత్రి శ్రీ అలెగ్జాండర్ డి క్రూ నాయకత్వం లోని ప్రతినిధివర్గంతో సమావేశమై, పరస్పర ప్రయోజనాలకు సంబంధించిన అంశాలపై చర్చించారు. ఈ సందర్భంగా ఉభయ పక్షాలు ‘డిజిటల్ ఇండియా’, ‘డిజిటల్ బెల్జియమ్’లలో డిజిటల్ సాధికారితకు సంబంధించి వాటి చిత్తశుద్ధిని పునరుద్ఘాటించాయి.
(
మంత్రిమండలి
బాల్యం తొలి దశ సంరక్షణ రంగం లో ద్వైపాక్షిక సహకారం కోసం భారతదేశాని కి మరియు బ్రెజిల్ కు మధ్య ఎంఒయు పై సంతకాల కు ఆమోదం తెలిపిన మంత్రిమండలి
బాల్యం తొలి దశ సంరక్షణ రంగం లో ద్వైపాక్షిక సహకారాని కి ఉద్దేశించినటువంటి ఒక అవగాహన పూర్వక ఒప్పంద పత్రం పై రిపబ్లిక్ ఆఫ్ ఇండియా మహిళలు, బాలల వికాస మంత్రిత్వ శాఖ మరియు ఫెడరేటివ్ రిపబ్లిక్ ఆఫ్ బ్రెజిల్ కు చెందిన పౌరసత్వ మంత్రిత్వ శాఖ ల సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది.
లాభాలు
ఈ ఎంఒయు బాల్యం తొలి దశ సంరక్షణ కు సంబంధించిన అంశాల లో రెండు దేశాల మధ్య గల ద్వైపాక్షిక సహకారాన్ని పెంపొందించడం తో పాటు ఉభయ దేశాల మధ్య మైత్రీపూర్వక బంధాల ను పటిష్ఠపరచనుంది. ఈ రంగం లో ఆయా దేశాలు అనుసరిస్తున్నటువంటి ఉత్తమ అభ్యాసాల ఆదాన ప్రదానం ద్వారా ఇరు దేశాలు పరస్పరం ప్రయోజనాలను పొందుతాయి.
(
ప్రధాన మంత్రి కార్యాలయం
సాయుధ దళాల పతాక దినం నాడు సాయుధ దళాల కు నమస్కరించినప్రధాన మంత్రి
సాయుధ దళాల పతాక దినం సందర్భం లో ప్రధాన మంత్రి శ్రీ నరేంద్ర మోదీ సాయుధ దళాల పరాక్రమాని కి మరియు వారి త్యాగాల కు వందనాన్ని ఆచరించారు.
ప్రధాన మంత్రి ఒక ట్వీట్ లో -
‘‘ఈ రోజు న, సాయుధ దళాల పతాక దినం సందర్భం లో, మన సాయుధ దళాల పరాక్రమాని కి మరియు త్యాగాల కు మనం వందనాన్ని ఆచరించుదాం. దశాబ్దాల తరబడి, వారు మన దేశ ప్రజల ను కాపాడుతుండడం లో అగ్రభాగాన నిలబడుతూ వస్తున్నారు; అంతేకాకుండా ఒక బలమైన భారతదేశం కోసం వారి వంతు గా తోడ్పాటు ను అందిస్తూ వస్తున్నారు. సాయుధ దళాల పతాక దినం సంబంధి నిధి కి మీరంతా కూడా చందాల ను ఇవ్వాలంటూ నేను విజ్ఞప్తి చేస్తున్నాను.’’ అని పేర్కొన్నారు.
(Visitor Counter : 78
జౌళి మంత్రిత్వ శాఖ
ప్రభుత్వం, ఎంసీఎక్స్, వాణిజ్యం & పరిశ్రమల సహకారంతో కాటన్ ఫ్యూచర్స్ కాంట్రాక్ట్లో ట్రేడింగ్ ప్రారంభం
భారత ప్రభుత్వం, ఎంసీఎక్స్, వాణిజ్యం & పరిశ్రమల సహకార ధోరణితో కొత్తగా ప్రారంభించబడిన, మరింత ప్రతినిథ్యం కాటన్ ఫ్యూచర్స్ కాంట్రాక్ట్లో ట్రేడింగ్ 13.02.2023 నుండి ప్రారంభమైంది. ఫ్యూచర్స్ ధరలను ఊహాజనితంగా కాకుండా మరింత ప్రాతినిధ్య పరంగా ఉండేలా చేయడానికి, కాంట్రాక్ట్ స్పెసిఫికేషన్, నాణ్యతా ప్రమాణాలు సవరించబడ్డాయి. కొత్త కాటన్ ఫ్యూచర్ కాంట్రాక్ట్ 31 జనవరి 2023న ఎంసీఎక్స్ లో ప్రారంభించబడింది. ఇది వాస్తవ ధరను కనుగొనడంలో సహాయపడుతుంది. భవిష్యత్తులో ప్రతికూల ధరల అస్థిరతతో కూడిన ప్రమాదాన్ని నివారించడానికి పరిశ్రమకు ఒక వేదికను అందిస్తుంది. దీనికి తోడు రైతులు కూడా ప్రయోజనం పొందుతారు. రైతులు మార్కెట్లో తమ ఉత్పత్తులను విక్రయించడానికి నిర్ణయం తీసుకునేటప్పుడు రిఫరెన్స్ ధర అందుబాటులో ఉంటుంది. పత్తి సీజన్ 2021-22లో భారతీయ పత్తి ధరలు గరిష్ట స్థాయిలో పత్తి క్యాండీ ధర 2022 మే నెలలో రూ. 100,000కి చేరింది. అకాల వర్షం, ఊహాజనిత వ్యాపారం, ప్రపంచ వ్యాప్తంగా పత్తి కొరత కారణంగా పత్తి ధరలు ఆకాశాన్నంటాయి. మల్టీ-కమోడిటీ ఎక్స్ఛేంజ్ పై కాటన్ ఫ్యూచర్ కాంట్రాక్ట్ ట్రేడింగ్ ద్వారా తక్కువ ఓపెన్ ఇంట్రెస్ట్, స్పెక్యులేషన్ గురించి పరిశ్రమ ఆందోళన వ్యక్తం చేసింది. దీంతో దేశీయ పత్తి ధరలలో వక్రీకరణ జరిగింది. 14 జూలై 2022న జరిగిన టెక్స్టైల్ అడ్వైజరీ గ్రూప్  2వ ఇంటరాక్టివ్ సమావేశంలో ఈ విషయం లేవనెత్తబడింది, దీని ఫలితంగా ఈ విషయమై ఎంసీఎక్స్ యొక్క ఉత్పత్తి సలహా కమిటీ తిరిగి ఏర్పాటు చేయబడింది. రైతుల నుండి తుది వినియోగదారుల వరకు టెక్స్టైల్ విలువ గొలుసు ప్రాతినిధ్యంతో విస్తరించబడింది  ఊహాజనిత వర్తకం మరియు పత్తి ధరలలో అస్థిరతను అరికట్టడానికి దేశీయ మార్కెట్ ప్రకారం వ్యవస్థను మరింత నిర్మాణాత్మకంగా చేయడానికి చర్యలు చేపట్టబడినాయి. ఇప్పుడు, భారతీయ పత్తి ధరలు తగిన పోటీగా మరియు ప్రపంచ ధరలకు అనుగుణంగా నిలుస్తున్నాయి.
పర్యావరణం, అడవులు, మరియు వాతావరణ మార్పు మంత్రిత్వ శాఖ
వాయుకాలుష్యంపై అక్టోబర్ 1న పర్యావరణ మంత్రుల భేటీ
పాల్గొనబోతున్న ఢిల్లీ, పంజాబ్, హర్యానా, యు.పి., రాజస్థాన్.
వాయుకాలుష్యాన్ని తగ్గించే విరుగుడు మంత్రం ఏదీ లేదు;
కాలుష్యంపై కేంద్రం, రాష్ట్రం, ప్రజల సమైక్య పోరు అవసరం: జవదేకర్
ఉత్తరాది రాష్ట్రాల్లో ప్రత్యేకించి ఢిల్లీలో శీతాకాలపు నెలల్లో వాయుకాలుష్యం ఎక్కువగా ఉంటుందని, మనుషుల చర్యలే కాక, వాతావరణ, భౌగోళిక సంబంధమైన అంశాలు కూడా ఇందుకు కారణమని కేంద్ర పర్యావరణ, అటవీ శాఖ మంత్రి ప్రకాశ్ జవదేకర్ చెప్పారు. వాయు కాలుష్యం తగ్గించడానికి కేంద్ర ప్రభుత్వం, రాష్ట్ర ప్రభుత్వం, పౌరులు కలసికట్టుగా కృషి చేయవలసి ఉంటుందన్నారు. వాయుకాలుష్యం నియంత్రణలో అందరికీ బాధ్యత ఉందన్నారు. ఢిల్లీలో విలేకరుల సమావేశంలో కేంద్ర మంత్రి మాట్లాడుతూ,.వాయు కాలుష్యంపై ఢిల్లీతోపాటు, దాని పొరుగు రాష్ట్రాలైన పంజాబ్, హర్యానా, ఉత్తరప్రదేశ్, రాజస్థాన్ పర్యావరణ శాఖా మంత్రుల వర్చువల్ సమావేశం అక్టోబరు 1న నిర్వహించనున్నట్టు మంత్రి తెలిపారు.
ఏదైనా సమస్యను పరిష్కరించాలంటే మొదట సదరు సమస్యను గుర్తించాలని, ప్రధానమంత్రి నరేంద్ర మోదీ 2016లో గాలి నాణ్యతా సూచికను ప్రారంభించారని చెప్పారు. వాయుకాలుష్యం ఎక్కువగా ఉండే ప్రాంతాలను గుర్తించి, కాలుష్యాన్ని నియంత్రణకు విధానపరమైన చర్యలు తీసుకునేలా తగిన సూచనలు చేయడంలో ఇది కీలకమైన పాత్ర పోషిస్తోందని అన్నారు. న్యూఢిల్లీలో శీతాకాలంలో వాయు కాలుష్యానికి వాతావరణ సంబంధమైన కారణాలున్నాయని మంత్రి చెప్పారు.
గాలి, వాయు ప్రసరణ సరిగా లేకపోవడమే ఢిల్లీలో గాలి నాణ్యతను దెబ్బతీస్తోంది. శీతాకాలాల్లో చలిగాలి, పొడిగాలులు, మైదానం ఉపరితలంపై మంద్రస్థాయి గాలుల కారణంగా ఢిల్లీ నగరంలో గాలి స్తబ్దుగా ఉండిపోతోంది. శీతాకాలాల్లో దేశం ఉత్తరాది నుంచి, వాయవ్య దిశనుంచి తూర్పు దిశగా వీచే గాలులు చివరకు తీవ్రమైన కాలుష్యానికి, ఢిల్లీలో దట్టమైన పొగమంచు కాలుష్యానికి కారణమవుతున్నాయి. ప్రత్యేకించి శీతాకాలాల్లోనే ఈ పరిస్థితి ఎదురవుతోంది. స్థానిక, ప్రాంతీయ వాయు కలుషితాలు పెరగడంతో ఈ కాలుష్యం తీవ్రత మరింత పెరుగుతూ వస్తోంది.
వాయుకాలుష్యం తగ్గించే దిశగా కేంద్ర ప్రభుత్వం గత కొన్నేళ్లుగా తీసుకున్న చర్యలను కేంద్ర పర్యావరణ శాఖ మంత్రి ప్రధానంగా ప్రస్తావించారు. బందార్ పూర్ విద్యుత్ ప్లాంట్.ను మూసివేయడం, సోనీపట్ విద్యుత్ ప్లాంట్.ను దశలవారీగా నిలిపివేయడం, తక్కువ కాలుష్యం వెదజల్లే బి.ఎస్.-VI వాహనాలను ప్రవేశపెట్టడం, ఇంధన ప్రమాణాలను నిర్దేశించడం, ఢిల్లీ చుట్టూ ఎక్స్.ప్రెస్.వే రహదారి నిర్మాణాన్ని వేగంగా పూర్తి చేయడం, విద్యుత్ వాహనాలకు సబ్సిడీ సదుపాయం కల్పించడం తదితర చర్యలను ప్రభుత్వం తీసుకున్నట్టు కేంద్రమంత్రి చెప్పారు.
రైల్వే మంత్రిత్వ శాఖ
మంగళవారం ఉదయానికి 450 మె.ట. వైద్య ఆక్సిజన్ రవాణా చేయనున్న ఆక్సిజన్ ఎక్స్ప్రెస్లు
దిల్లీ, ఉత్తరప్రదేశ్కు వెళ్తున్న ఆక్సిజన్ రైళ్లు
మరింత ఆక్సిజన్ తీసుకొచ్చేందుకు లఖ్నవూ నుంచి బొకారోకు మరో రైలు వెళ్లే అవకాశం
కొన్ని రోజుల క్రితం, ఆక్సిజన్ కోసం ముంబయి ప్రాంతం నుంచి విశాఖకు ఖాళీ ట్యాంకర్లతో మొదటి రైలు వెళ్లిన నాటి నుంచి ఇప్పటివరకు, భారతీయ రైల్వేలు 302 మె.ట.కు పైగా ఆక్సిజన్ను దేశంలోని వివిధ రాష్ట్రాలకు భద్రంగా చేర్చాయి. మరో 154 టన్నుల ద్రవరూప వైద్య ఆక్సిజన్ రవాణాలో ఉంది. ఆక్సిజన్ డిమాండ్ ఉన్న రాష్ట్రాలకు ప్రాణవాయువు చేరవేతను సవాలుగా తీసుకుని రైల్వేలు పని చేస్తున్నాయి.
నాలుగు నిండు ట్యాంకర్లను తీసుకెళ్తున్న ఒక ఆక్సిజన్ ఎక్స్ప్రెస్ మంగళవారం ఉదయానికి రాయ్గఢ్ నుంచి దిల్లీకి చేరుకోనుంది.
మహారాష్ట్ర ప్రజల అవసరాల కోసం, 44 మె.ట. ఆక్సిజన్ను  ఒక రైలు గుజరాత్లోని హాపా నుంచి ముంబయి సమీపంలోని కలంబోలికి చేర్చింది.
మరో రైలు 90 మె.ట. ఆక్సిజన్ను  బొకారో నుంచి లఖ్నవూకు చేర్చే దారిలో ఉంది. మంగళవారం ఉదయానికి ఇది లఖ్నవూ చేరుకుంటుందని అంచనా.
మరిన్ని ఆక్సిజన్ ట్యాంకర్లను తీసుకొచ్చేందుకు మరో రైలు ఖాళీ ర్యాకులతో లఖ్నవూ నుంచి బొకారోకు వెళ్లింది.
రాష్ట్ర ప్రభుత్వాల నుంచి వస్తున్న విజ్ఞప్తులన్నింటికీ రైల్వే శాఖ స్పందింస్తోంది. అదనపు ఆక్సిజన్ రైళ్ల అవసరాలపై ఆయా ప్రభుత్వ యంత్రాంగాలతో నిరంతరం చర్చలు జరుపుతోంది.